Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: joga. Az országgyûlési képviselõk jogállásáról szóló 1990. évi LV. törvénynek (Játv.) még az Avtv. elfogadása elõtt
Paragraph Index: 642

joga. Az országgyûlési képviselõk jogállásáról szóló 1990. évi LV. törvénynek (Játv.) még az Avtv. elfogadása elõtt született 8. § (1) bekezdése ugyanis kimondja, hogy az állami szervek kötelesek az országgyûlési képviselõket megbízatásuk ellátásában támogatni, és részükre a munkájukhoz szükséges felvilágosítást megadni. Ebben az esztendõben két országgyûlési képviselõ azzal a panasszal fordult az adatvédelmi biztoshoz, hogy a Miniszterelnöki Hivatal nem tette számukra lehetõvé, hogy a kistérségi megbízottak pályázati eljárásával kapcsolatos dokumentumokba betekinthessenek. Ebben az esetben is felmerült az a kérdés, vajon Játv. az országgyûlési képviselõk számára szélesebb jogot ad-e az információkhoz való hozzáféréshez annál, mint amit az Avtv. mindenki más számára biztosít. Az ügyben a vizsgálatot még nem zártuk le. (892/A/2002) Az országgyûlési vizsgálóbizottságok adatkezelésével kapcsolatban is érkezett beadvány ebben az esztendõben az adatvédelmi biztoshoz. Azt követõen, hogy az Országgyûlés 2002. július 9-i ülésnapján elfogadta a 41/2002. számú országgyûlési határozatot, mely a rendszerváltás utáni elsõ, szabadon választott Országgyûlés megalakulását követõen kormányzati politikai szerepet betöltõ személyeknek az elõzõ politikai rendszer állambiztonsági tevékenységében való részvételének tényeit és körülményeit vizsgáló bizottság felállításáról rendelkezett, a bizottság elnöke és egy magánszemély indítvánnyal fordult az Adatvédelmi Biztos Irodájához. A beadványok elsõsorban arra kívántak választ kapni, hogy a bizottság a határozatban elõírt kötelezettsége – mely szerint a vizsgálatáról szóló jelentést nyilvánosságra kell hoznia – nem ütközik-e alkotmányos akadályokba. Az ügy jelentõségére tekintettel az adatvédelmi biztos ajánlásban összegezte megállapításait. Az ügy részletes ismertetését a beszámoló személyes adatok kezelésével kapcsolatos fejezete tartalmazza. (Az ajánlás szövege a Mellékletben olvasható.) (544/K/2002) Információszabadság és környezetvédelem Miként arra a korábbi adatvédelmi biztosi beszámolók is felhívták a figyelmet, a környezeti adatok nyilvánossága – miként a világon mindenütt – nálunk is az információszabadság különösen fontos területe. Jól jelzi ezt, hogy az Európai Unió Tanácsa – 1990-ben – e téren adott ki elõször a tagállamoknak törvényalkotási kötelezettséget elõíró irányelvet, s hogy 1998-ban 39 ország és az Európai Közösség aláírásával megszületett az Aarhusi Egyezmény, amely a környezeti adatok nyilvánosságának biztosításán túl fontos rendelkezéseket tartalmaz a környezeti ügyekben folyó döntéshozatali eljárásokban való civil részvételrõl és ezzel összefüggésben az igazságszolgáltatáshoz való jogról. Magyarországon a környezeti adatok nyilvánosságáról több törvény is rendelkezik: az Avtv., a környezet

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes